CELEX: E2010P0014
Language: da
Date: 2010-09-02 00:00:00
Title: Sag anlagt den 2. september 2010 af Konkurrenten.no AS mod EFTA-Tilsynsmyndigheden (Sag E-14/10)

25.11.2010   
            
            
               DA
            
            
               Den Europæiske Unions Tidende
            
            
               C 320/22
            
         Sag anlagt den 2. september 2010 af Konkurrenten.no AS mod EFTA-Tilsynsmyndigheden
   (Sag E-14/10)
   2010/C 320/11
   Konkurrenten.no AS, ved Jon Midthjell, advokat, Advokatfirmaet Midthjell AS, Grev Wedels plass 5, 0151 Oslo, NORWAY, har den 2. september 2010 anlagt sag mod EFTA-Tilsynsmyndigheden ved EFTA-Domstolen.
   Sagsøger har nedlagt følgende påstande:
   
               1)
            
            
               EFTA-Tilsynsmyndighedens afgørelse nr. 254/10/KOL af 21. juni 2010 (AS Oslo Sporveier og AS Sporveisbussene) annulleres.
            
         
               2)
            
            
               Det pålægges EFTA-Tilsynsmyndigheden at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               Sagsøgeren, Konkurrenten.no AS, er et privatejet selskab på det norske ekspresbusmarked.
            
         
               —
            
            
               Den 11. august 2006 indgav sagsøgeren klage til EFTA-Tilsynsmyndigheden, hvori det blev gjort gældende, at byen Oslo har ydet støtte til AS Oslo Sporveier (nu: Ruter AS) og selskabets datterselskab, AS Sporveisbussene (nu: Unibuss AS) i strid med EØS-aftalens artikel 61.
            
         
               —
            
            
               Med den anfægtede afgørelse afsluttede EFTA-Tilsynsmyndigheden sagen. Den fastslog, at der var ydet statsstøtte i strid med artikel 61, stk. 1, og artikel 49 i EØS-aftalen og forordning (EF) nr. 1370/2007. Den fastslog endvidere, at støtten udgjorde eksisterende støtte i medfør af artikel 1, litra b), (i) og (v) i del II i protokol 3 til aftalen om oprettelse af en tilsynsmyndighed og en domstol, og at støtten blev bragt til ophør i 2008. Den konkluderede, at der ikke var behov for yderligere foranstaltninger.
            
         
               —
            
            
               Sagsøger gør gældende, at EFTA-Tilsynsmyndigheden:
               
                           —
                        
                        
                           har begået en fejl ved at betragte støtten mellem 2000 og 2008 som eksisterende støtte, da en ny bevilling til at drive lokal bustransport i Oslo blev udstedt ved udgangen af 1999, og har tilsidesat sin pligt til at indlede den formelle undersøgelsesprocedure;
                        
                     
                           —
                        
                        
                           har begået en fejl ved at betragte støtten mellem 1997 og 2000 som eksisterende støtte, da markedet for bustransport var blevet liberaliseret, og har tilsidesat sin pligt til at indlede den formelle undersøgelsesprocedure; og
                        
                     
                           —
                        
                        
                           har tilsidesat sin pligt til at give en tilstrækkelig begrundelse for sin afgørelse.